Ο Βίαιος

Ο Βίαιος (Πρωτότυπος τίτλος: Hard Times), είναι μια δραματική ταινία αμερικανικής παραγωγής του 1975 σε σκηνοθεσία Ουόλτερ Χιλ και πρωταγωνιστούν ο Τσαρλς Μπρόνσον και ο Τζέιμς Κόμπερν.

 Στην Αμερική της Μεγάλης Ύφεσης, ο μοναχικός Τσέινι φθάνει με το τραίνο σε μια επαρχιακή πόλη του Νότου. Εκεί θα παρευρεθεί σε έναν παράνομο αγώνα πυγμαχίας που διοργανώνεται από τον Σπιντ, όμως ο μπόξερ τον οποίο μανατζάρει θα ηττηθεί. Ο Τσέινι πεπεισμένος για τις δυνατότητές του, παρά το γεγονός ότι δεν είναι πλέον νέος, θα πείσει τον Σπιντ να γίνει μανάτζερ του, διοργανώνοντας αγώνες γι'αυτόν και θα του προτείνει 50% ποσοστό από τα κέρδη των στοιχημάτων κάθε αγώνα. Ο Σπιντ θα πει στον Τσάνει ότι πρώτα πρέπει να τον δει να πυγμαχεί και μετά να κάνουν την όποια συμφωνία. Ο Τσέινι δεχέται με το πρώτο αγώνα του να κερδίζει εύκολα, όπου θα ξαπλώσει κάτω τον αντίπαλό του με μία μόνο γροθιά. Ο Σπιντ διαισθάνεται τις τεράστιες οικονομικές δυνατότητες του νέου πυγμάχου του και αποφασίζει να τον πάρει μαζί του στη Νέα Ορλεάνη για να διοργανώσει έναν αγώνα με έναν μποξέρ με το παρατσούκλι "Βραστό αυγό", ο οποίος παράμενει αήττητος πρωταθλητή της πόλης. Αλλά ο μανάτζερ του πρωταθλητή Τσικ Γκάντιλ ζητά από τον Σπιντ ​​να βάλει στοίχημα τουλάχιστον 3.000 δολάρια, διαφορετικά ο αγώνας δεν θα πραγματοποιηθεί. Για να βρει το απαραίτητο ποσό, ο Σπιντ ​​θα δανειστεί από έναν τοκόγλυφο της πόλης 1.000 δολάρια, με σκοπό να διοργανώσει έναν αγώνα μεταξύ του Τσέινι και ενός μπόξερ που έχει μανάτζερ έναν άλλο διοργανωτή: τον Πετιμπόν. Ο αγώνας γίνεται και ο Τσέινι κερδίζει και πάλι εύκολα. Ο Σπιντ μαζεύει τα 3000 δολάρια που ζητήσε ο Γκάντιλ και ο αγώνας μεταξύ του Τσέινι και του Ντέμπσι θα πραγματοποιηθεί σε μια αποθήκη με τους δύο πυγμάχους να κλείνονται σε ένα συρμάτινο κλουβί. Ο πρωταθλητής βλέπει ότι ο Τσέινι δεν είναι αρχάριος και προσπαθεί να προφυλαχθεί από τις δυνατές γροθιές του Τσέινι, ο οποίος τελικά θα καταφέρει να νικήσει τον αντιπάλο του ρίχοντας τον πάνω στα κάγκελα, αποδεικνύοντας ότι είναι πολύ ανώτερος του. Ο Τσικ Γκάντιλ βλεποντας τον πυγμάχο του να χάνει από τον Τσέινι αποφασίζει να καλέσει στο γραφείο του τον Σπιντ και τον Τσέινι όπου θα προτείνει μια συμφωνία. Να δώσει 5000 δολάρια στον Σπιντ και να έχει το 50% από τα κέρδη των αγώνων του Τσέινι. Ο Σπιντ φαίνεται να συμφωνεί με την προσφορά του Γκάντιλ, αλλά ο Τσέινι αντιδρά και λέει στον Γκάντιλ ότι δεν τον ενδιάφερει γιατί έχει σκοπό να σταματήσει τους αγώνες. Το ίδιο βράδυ ο Σπιντ θα πάει σε ένα καμπαρέ για να διασκεδάσει, όπου όμως θα παίξει και ζάρια και θα χάσει όλα του τα χρήματα. Το επομένο πρωί θα κάνει την εμφάνιση του ο τοκόγλυφος και θα απαιτήσει να πληρώσει άμεσα το χρέος του ο Σπιντ, απειλώντας τον. Ο Σπιντ βρισκόμενος σε αδιέξοδο θα πάει να συνάντησει τον Τσέινι όπου θα τον πιέσει να δεχτεί την συμφωνία του Γκάντιλ. Ο Τσέινι και πάλι αρνείται και λέει στον Σπιντ ότι ετοιμαζέται να φύγει από την πόλη. Ο Γκάντιλ μαθαίνοντας ότι ο Σπιντ χρωστά σε τοκόγλυφο αποφασίζει να πληρώσει αυτός το χρέος του με αντάλαγμα ο Τσέινι να παλέψει με τον πρωταθλητή του Σικάγου, τον οποίο έφερε στη πόλη. Ο βοηθός του Σπιντ, γιατρός Πο, θα πάει στον Τσέινι και θα τον παρακάλεσει να δεχτεί να παλέψει για ακομή μια φορά για να γλυτώσει την ζωή του Σπιντ, ο οποίος εν τω μεταξύ κρατείται από τους μπράβους του Γκάντιλ, ως μοχλός πιέσης προς τον Τσέινι. Τελικά ο Τσέινι αποφασίζει να πάει και να βοήθησει τον Σπίντ. Σε ένα γκάραζ όπου κρατείται ο Σπιντ θα κάνει την εμφάνιση του ο Τσέινι όπου θα παλέψει με τον πρωταθλητή του Σικάγου. Τελικά ο Τσέινι θα κερδίσει με δυσκολία, ο Σπιντ θα απελευθερωθεί και όλοι μαζί θα αποχώρησουν προς τον σιδηροδρομικό σταθμό, όπου ο Τσέινι θα φύγει από την πόλη, αφηνόντας ένα σεβαστό ποσό στον Πο για να φροντίζει την γάτα του. Τσαρλς Μπρόνσον ως Τσέινι Τζέιμς Κόμπερν ως Σπιντ Τζιλ Αιρλαντ ως Λούσυ Μάικλ Μαγκουάιρ ως Τσικ Γκαντιλ Στρόδερ Μπάρτιν ως Πο Ο Βίαιος στην IMDb (Αγγλικά) Ο Βίαιος στο Rotten Tomatoes (Αγγλικά)